આ અઠવાડિયાની શરૂઆતમાં 3થી 4 તારીખના દિવસે વૃષભ રાશિનો ચંદ્ર તમારી રાશિના બારમા ઘરમા ભ્રમણ કરી રહ્યો છે. આ કારણે તમને આકસ્મિક ખર્ચ થઈ શકે છે. તમે ધાર્મિક કાર્યો, પૂજા પાઠ કે જનસેવાના કામમાં વધારે ખર્ચ કરશો. આ સમયે તમને અનિદ્રા, માનસિક બેચેની તથા શારીરિક તણાવની તકલીફ થઈ શકે છે. વિચાર સતત બદલાતા રહેશે આથી અગત્યના નિર્ણય આ ગાળામાં કરવાનુ ટાળવુ. જે લોકોને ગુપ્ત ભાગોમાં બીમારી છે કે ત્વચાની સમસ્યા છે અથવા તો બ્લડ પ્રેશર સંબંધી તકલીફ છે તેમણે પોતાના સ્વાસ્થ્યનુ વિશેષ ધ્યાન રાખવુ.